
Rezumat 


Avalanşa actuală de conţinut este o problemă reală pentru marketing. Oamenii sunt obosiţi 
de multitudinea de conţinut la care sunt expuşi și au început să îl selecteze. În acelaşi timp, 
specialiştii în marketing au obosit să investească timp și energie în crearea de conținut, în condițiile 


în care acesta a devenit nerentabil. 

Avalanşa actuală de conţinut este o problemă reală pentru marketing. Oamenii sunt obosiţi 
de multitudinea de conţinut la care sunt expuşi şi au început să îl selecteze. În acelaşi timp, 
specialiştii în marketing au obosit să investească timp și energie în crearea de conținut, în condițiile 
în care acesta a devenit nerentabil. 


ma 


Mark Schaefer numește fenomenul "şocul conţinutului,” o perioadă "în care creşterea 
exponențială a volumului de conţinut se intersectează cu capacitatea noastră umană limitată de a 
îl consuma [...] [Aceasta] creează o presiune "economică" pe sistemul care va necesita adaptarea 
şi schimbări ale strategiilor de marketing actuale." 

În aceste condiţii, soluţia nu este persistarea în crearea de şi mai mult conţinut. Conform 
legii economiei conţinutului a lui Schaefer, strategia de inundare nu a fost niciodată o soluţie 
finanicară câştigătoare pe termen lung. Nici măcar abordarea domeniilor de nişă nu mai este o 
soluţie. Este din ce în ce mai greu să te faci vizibil într-un ocean de conţinut, şi mai greu să te 
mențţii pe o poziţie la care ai ajuns la un moment dat. 

Pentru a atrage clienţii şi a-i loializa cu ajutorul conţinutului pe care îl ai deja, trebuie să 


găseşti unele elemente inovative, prin care să captezi audiența şi să o faci să te recomande mai 


departe. Dar pentru ca astfel de elemente inovative să funcţioneze, trebuie să existe deja un bun 

conţinut. Ele nu vor face altceva decât să prezinte conţinutul existent într-un mod atractiv şi 
interesant. 

Dacă ai deja un volum impresionant de conţinut de calitate dar nu ai obţinut încă rezultatele 
aşteptate, nu renunţa. Experimentează modele de prezentare originale, până vei găsi ce se 


potriveşte mai bine audienței tale. Perseverează. Dar nu în conţinut, ci în prezentare. 


Promovează-te prin media vizuală 


Media vizuală este în prezent mult mai bine percepută decât conţinutul convenţional. 
Publică imagini pe Pinterest şi Instagram, încarcă clipuri video pe Viei şi partajează-le pe Twitter, 
şi pune video online pe YouTube şi Vimeo. 

Comunicarea vizuală este mai importantă decât credem. Este mai mult decât o strategie de 
conţinut sau de marketing. Comunicarea vizuală începe cu înțelegerea modului în care 
consumatorii conectaţi reacționează la stimulii externi. Trebuie să înţelegi ce este important pentru 
ei pentru a capta atenția. 

Într-o lume a reţelelor sociale, un mesaj vizual este cel mai bun mod de a intra în mintea 
consumatorilor. Un astfel de flash vizual te promovează subliminal, pe cale emoţională, mai bine 


decât un text plin de argumente. Trebuie doar să descoperi cum poţi rezona cu ei. 


Sursa: Sfetcu, Nicolae (2015). Promovarea afacerilor prin campanii de marketing online, 


MultiMedia Publishing, ISBN 978-606-033-444-6, https:/Avww.telework.ro/ro/e- 
books/promovarea-afacerilor-prin-campanii-de-marketing-online/ 


